Seekord jälle läbi. Meid oli kokku 14 tublit. Saime kokku Arturi Juures, siis suundusime edasi kalmistule, kus viisime lilli ja küünlaid Aimele, Mihklile ja õpetajatele Helgi Karolinile, Ants Idlale ja Milvi Simsonile.
Edasi sõitsime Kildule, kus vanast koolimajast on saanud uhke ratsa- ja külastuskeskus. Priit tegi meile põhjaliku ekskursiooni ja ülevaate selles, mis olnud ja mis tulekul. Ja siis väike pidulaud. Sulev muidugi ei lasknud meil jõude istuda ja ainult süüa vaid pani meie mälu proovile viktoriiniga. Oli väga tore ja lõbus õhtu. Loodame, et järgmisel korral on meid veelgi arvukamalt. Aitäh Aimele ja Sulevile, et ikka viitsisid meid kodust välja ajada.